અમેરિકાએ પાકિસ્તાનને મળનારી ૩૦ કરોડ ડૉલરની આર્થિક સહાય રદ કરવાનો નિર્ણય લેતાં પાકિસ્તાનમાં નવીસવી રચાયેલી ઇમરાન ખાનની સરકાર માટે પ્રથમ ગ્રાસે જ મક્ષિકા જેવો ઘાટ થયો છે. ગયા જાન્યુઆરીમાં અમેરિકાએ પાકિસ્તાનને ચેતવણી આપી હતી કે જો આતંકવાદ વિરુદ્ધ લડવાના તેના અભિયાનમાં પાકિસ્તાન અપેક્ષા મુજબનો સહયોગ નહીં કરે તો તે પાકિસ્તાનને મળનારી સૈન્ય મદદ રોકવા માટે મજબૂર બની જશે.